Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: 1997. évi CLVI. törvény III. fejezet 19. §-a (3) bekezdésének a)—g) pontjai szerinti tartalommal. A Közalapítvány
Paragraph Index: 384

f) a megelőző két éven belül megszűnt, olyan közhasznú szervezetnél az annak megszűntét megelőző két évben legalább egy évig vezető tisztséget betöltött személy, amely az adózás rendjéről szóló törvény szerinti köztartozását nem egyenlítette ki. A Felügyelő Bizottság tagjai a munkájuk során felmerült és igazolt költségeik megtérítésére jogosultak. A Felügyelő Bizottság tagjai 1998. október 1-jétől: Báthory János, Ghyczy Tamás, Nahimi Péter. A Felügyelő Bizottság elnöke 1998. október 1-jétől: Báthory János. A Felügyelő Bizottság szervezeti és ügyrendjét maga határozza meg. A Felügyelő Bizottság ellenőrzi a Közalapítvány működését és gazdálkodását. Ennek során a vezető tisztségviselőktől — a Kuratórium elnökétől, titkárától és tagjaitól, valamint a közalapítványi iroda vezetőjétől — jelentést, a Közalapítvány munkavállalóitól pedig tájékoztatást vagy felvilágosítást kérhet, továbbá a Közalapítvány könyveibe és irataiba betekinthet, azokat megvizsgálhatja. A Felügyelő Bizottság tagjai a Közalapítvány kuratóriumi ülésén tanácskozási joggal részt vehetnek. A Felügyelő Bizottság köteles a Kuratóriumot tájékoztatni, és annak összehívását kezdeményezni, ha arról szerez tudomást, hogy

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes